Outotec Oyj - Osavuosikatsaus tammi-syyskuu 2007 - Metso Outotec
Etusivu Uutiset 2007 Outotec Oyj - Osavuosikatsaus tammi-syyskuu 2007
Pörssitiedote lokakuuta 25, 2007 09.00.00 ap. CET
Outotec Oyj - Osavuosikatsaus tammi-syyskuu 2007
OUTOTEC OYJ PÖRSSITIEDOTE 25.10.2007 klo 9.00
Liikevoitto yli kaksinkertaistui
Katsauskausi Q1-Q3/2007 lyhyesti (vuoden 2006 vastaavat luvut sulkeissa):
- Liikevaihto: 684,6 miljoonaa euroa (500,9 milj. euroa)
- Liikevoitto: 63,1 miljoonaa euroa (28,6 milj. euroa)
- Voitto ennen veroja: 68,7 miljoonaa euroa (33,2 milj. euroa)
- Osakekohtainen tulos: 1,20 euroa (0,48 euroa)
- Tilauskertymä: 1 078,8 miljoonaa euroa (796,9 milj. euroa)
- Tilauskanta katsauskauden lopussa: 1 264,4 miljoonaa euroa (878,6 milj. euroa)
- Liiketoiminnan nettorahavirta: 97,7 miljoonaa euroa (20,4 milj. euroa)
Q3/2007 lyhyesti (vuoden 2006 vastaavat luvut sulkeissa):
- Liikevaihto: 245,9 miljoonaa euroa (179,9 milj. euroa)
- Liikevoitto: 26,0 miljoonaa euroa (14,5 milj. euroa)
- Voitto ennen veroja: 28,8 miljoonaa euroa (17,5 milj. euroa)
- Tilauskertymä: 417,9 miljoonaa euroa (370,9 milj. euroa)
"Outotecin kolmas neljännes oli yhtä hyvä kuin toinen neljännes, kuten useat ennätykselliset luvut osoittavat. Tilauskantamme vahvistui ja oli suurempi kuin koskaan aiemmin. Uudet tilaukset perustuvat omiin teknologioihimme, ja olemme myös onnistuneet muutamien uusien teknologioiden kaupallistamisessa ja toimitusten laajentamisessa. Toimintamme sisäinen tehokkuus ja maailmanlaajuinen resurssiverkosto yhdessä suurempien volyymien kanssa paransivat edelleen kannattavuuttamme. Suotuisina jatkuvat kaivos- ja metalliteollisuuden markkinat antavat meille hyvät näkymät ja vahvan perustan vuodelle 2008."
Velkaantumisaste kauden
lopussa, milj. EUR
Outotecin mineraali- ja metalliteknologioiden ja -palveluiden kysyntä jatkuu vahvana. Hyvän taloudellisen tuloksen, vahvan tilauskertymän ja tilauskannan sekä riittävien resurssien johdosta johto arvioi, että:
- koko vuoden 2007 liikevaihto tulee olemaan jonkin verran yli miljardi euroa, ja
- liikevoitto kasvaa merkittävästi vuodesta 2006 ja sen arvioidaan olevan jonkin verran yli 90 miljoonaa euroa, riippuen projektien valmistumisen ajoituksista sekä uusien tilauksien tuotevalikoimasta.
Outotecin kaivos- ja metalliteollisuudelle suunnattujen tuotteiden ja palveluiden kysyntä jatkui vilkkaana katsauskauden aikana. Uusia mahdollisuuksia saatiin entistä enemmän kaivos- ja metalliyhtiöiden hyvän maksuvalmiuden ansiosta. Outotecin asiakkaat ovat käynnistäneet rautamalmi-, alumiini-, kupari-, nikkeli-, sinkki- ja jalometalliteknologioihin liittyviä projekteja. Myös kaivos- ja metalliteollisuuden ulkopuoliset prosessiteollisuuden alat olivat aktiivisempia katsauskauden aikana.
Katsauskauden aikana suuret kaivos- ja metalliteollisuusyhtiöt ovat päivittäneet investointisuunnitelmansa seuraaviksi 3-5 vuodeksi ennakoiden metallien maailmanlaajuisen kulutuksen kasvun jatkumista. Lisäksi nämä yhtiöt etsivät aktiivisesti uusia laajentumismahdollisuuksia ja pyrkivät entistä nopeammin vastaamaan ennakoituun metallien kysynnän kasvuun.
Tammi-syyskuussa 2007 saatujen tilausten arvo oli 1 078,8 miljoonaa euroa (Q1-Q3/2006: 796,9 milj. euroa), mikä vastaa 35,4 % kasvua edellisestä vuodesta. Kolmannen vuosineljänneksen uusien tilausten kokonaisarvo oli 417,9 miljoonaa euroa (Q3/2006: 370,9 milj. euroa) ja niihin kuului sekä toimituksia uusille asiakkaille että useita uusia ja jatkotilauksia nykyisiltä asiakkailta.
Kolmannella neljänneksellä kaupallistettiin kaksi tärkeää teknologiaa, jotka liittyivät anodilaitostoimitukseen Dubai Aluminiumin alumiinisulatolle ja Talvivaaran nikkelihankkeeseen.
- alumiinioksidin kalsinointilaitos Companhia Brasileira de Aluminio S.A:lle Brasilian Sao Paulon osavaltiossa sijaitsevaan Aluminioon (40 miljoonaa euroa),
- uusi raaka-anodilaitos ja käytettyjen anodien rouhintalaitos Dubai Aluminium Companyn alumiinisulattoon Abu Dhabiin (100 miljoonaa euroa),
- kromiitin pelletointi- ja sintrauslaitos Samancor Chromelle Etelä-Afrikkaan (15 miljoonaa euroa),
- rautamalmin sintrausteknologia Tata Steelin uudelle Kalinganagarin terästehtaalle Intiaan (35 miljoonaa euroa),
- metallien talteenottoteknologiaa sisältäen reaktorit ja sakeuttimet Talvivaaran nikkeliprojektiin Sotkamoon (40 miljoonaa euroa),
- jauhinteknologiatoimitus Ruotsin Bolidenille Aitikiin ja Tara Minen lyijy-sinkkiprojektiin Irlantiin,
- uusi sinkkipasutto, kaasujen puhdistuslaitos ja rikkihappotehdas OZK Kardzhalin sinkkisulaton laajennusta varten Bulgariaan (25 miljoonaa euroa),
- juomaveden käsittelylaitos Amparan alueen itäisille rannikkokaupungeille Sri Lankaan (100 miljoonaa Yhdysvaltain dollaria). Tilaus tulee voimaan Sri Lankan hallituksen, Australian and New Zealand Banking Group Ltd:n ja Australian vientitakuulaitoksen allekirjoitettua rahoitussopimuksen.
- toisen pelletointilaitoksen toimitus Kazchromen Donskoyn kromikaivokseen Kazakstaniin, joka yhdessä Outotecin vuonna 2005 toimittaman vastaavan laitoksen kanssa tulee olemaan maailman suurin kromipellettien tuotantolaitos (40 miljoonaa euroa),
- maailman suurimman rikkihapon tuotantolaitoksen toimitus Saudi Arabian Mining Companylle (Ma'aden) (270 miljoonaa euroa) Saudi-Arabiaan,
- kahden alumiinioksidin kalsinointilaitoksen toimitus ZAO Komi Aluminiumille Sosnogorskin alumiinioksidijalostamolle Komin tasavaltaan Venäjälle (20 miljoonaa euroa).
- liekkisulatuslinjan modernisointi (voimaantuloehtojen mukaisesti projekti kirjattiin jo vuoden 2006 tilauskantaan) Norilsk Nickelin Nadezhan metallurgisessa laitoksessa Venäjällä (16 miljoonaa euroa),
Syyskuun 2007 lopussa tilauskanta oli yhteensä 1 264,4 miljoonaa euroa (30.9.2006: 878,6 milj. euroa). Tilauskannan arvo kasvoi 44 % edellisen vuoden vastaavasta ajanjaksosta ja vahvistui 46 % vuodesta 2006 katsauskauden ennätyssuuren tilauskertymän ansiosta.
Vuoden 2007 kolmannen neljänneksen lopussa tilauskanta sisälsi 25 yli 10 miljoonan euron arvoista projektia, jotka muodostavat 65 % kokonaistilauskannasta. Projektien ajoittumisen takia uusien tilausten ja tilauskannan arvojen vaihtelut vuosineljänneksittäin eivät anna oikeaa kuvaa kokonaismarkkinatilanteesta eivätkä ole osoitus markkinoiden muutoksesta. Yhtiön johto arvioi, että nykyisestä tilauskannasta noin 25 % toimitetaan vuonna 2007 ja loput vuonna 2008, 2009 ja sen jälkeen.
Outotecin liikevaihto kasvoi katsauskaudella 37 % edellisvuoden vastaavasta jaksosta ja oli 684,6 miljoonaa euroa (Q1-Q3/2006: 500,9 milj. euroa). Liikevaihto kasvoi kaikissa divisioonissa ja kasvu oli orgaanista. Huoltopalvelu- ja varaosaliiketoiminta, joka sisältyy divisioonien liiketoimintalukuihin, oli 51,8 miljoonaa euroa (Q1-Q3/2006: 39,1 milj. euroa). Kolmannen neljänneksen liikevaihto kasvoi 37 % edellisvuotisesta ja oli 245,9 miljoonaa euroa (Q3/2006: 179,9 milj. euroa).
Liikevoitto yli kaksinkertaistui katsauskaudella verrattuna vuoden 2006 vastaavaan jaksoon ja oli 63,1 miljoonaa euroa (Q1-Q3/2006: 28,6 miljoonaa euroa) eli 9,2 % liikevaihdosta (Q1-Q3/2006: 5,7 %).
Vuoden 2007 kolmannen neljänneksen liikevoitto oli 26,0 miljoonaa euroa (Q3/2006: 14,5 milj. euroa) ja vastaava voittomarginaali oli 10,6 % (Q3/2006: 8,1 %).
Katsauskauden tulosparannus johtui myyntivolyymin kasvusta, entistä paremmasta projektivalikoimasta, tehokkaista projektitoteutuksista, projektien varausten purkamisesta sekä lisenssituloista. Kolmannella vuosineljänneksellä liikevoitto parani entisestään lisenssitulojen, onnistuneiden projektitoimitusten ja tiettyjen projektien suunniteltua korkeamman valmistumisasteen ansiosta.
Kannattavuus parani osittain myös valuuttasuojausten ansiosta, kun euron ja Yhdysvaltain dollarin väliset realisoitumattomat termiinisopimukset, jotka eivät sisälly suojauslaskentaan, arvostettiin käypään arvoon katsauskauden lopussa.
Vuoden 2007 kolmannen neljänneksen alusta Outotec ryhtyi soveltamaan yhteen projektiin suojauslaskentaa IAS 39:n mukaisesti suojautuakseen euron ja Yhdysvaltain dollarin välisiltä valuuttavaihteluilta, jotka syntyvät Yhdysvaltain dollarimääräisistä rahavirroista. Kolmannen vuosineljänneksen aikana Outotecin tuloslaskelmaan kirjattiin 0,2 miljoonan euron voitto ja oman pääoman arvonmuutosrahastoon sisältyvään suojausrahastoon kirjattiin 7,6 miljoonaa euroa.
Outotecin kiinteät kustannukset olivat katsauskaudella hieman suuremmat kuin edellisvuoden vastaavalla jaksolla. Hallintokustannusten kasvu johtui yhtiön muuttumisesta pörssiyhtiöksi 10.10.2006, siitä seuranneesta johdon ja tukitoimintojen vahvistamisesta sekä tietohallintojärjestelmien eriyttämisestä entisestä emoyhtiöstä. Tutkimus- ja tuotekehityskustannukset olivat katsauskaudella hieman edellisvuoden vastaavaa jaksoa korkeammat.
Outotecin voitto ennen veroja oli katsauskaudella 68,7 miljoonaa euroa (Q1-Q3/2006: 33,2 milj. euroa). Hyvän nettorahavirran korkotuotot vahvistivat tulosta ennen veroja kauden aikana. Katsauskauden voitto oli 50,4 miljoonaa euroa (Q1-Q3/2006: 20,1 milj. euroa). Kauden voittoa kasvatti lisäksi Saksassa säädetty verouudistus, joka laski konsernin efektiivistä veroastetta. Osakekohtainen tulos oli 1,20 euroa (Q1-Q3/2006: 0,48 euroa). Outotecin oman pääoman tuotto oli katsauskaudella 40,5 % (Q1-Q3/2006: 22,6 %) ja sijoitetun pääoman tuotto oli 56,9 % (Q1-Q3/2006: 38,4 %).
Kohdistamattomat erät*)
ja sisäinen myynti
ja sisäiset erät
*)Kohdistamattomat erät sisältävät pääasiassa sisäisten johtamis- ja
**)Kohdistamattomat erät sisältävät pääasiassa sisäisten johtamis- ja
hallintopalvelujen laskutuksen ja osuuden osakkuusyhtiöiden tuloksesta.
Minerals Processing -divisioonan liikevaihto katsauskaudella oli 192,4 miljoonaa euroa (Q1-Q3/2006: 161,3 milj. euroa). Liikevoitto kasvoi merkittävästi edellisvuotisesta 8,9 miljoonaan euroon (Q1-Q3/2006: -0,4 milj. euroa). Liikevoiton kasvu johtui lisääntyneestä liikevaihdosta, aiempaa tehokkaammista projektien toteutuksista ja parantuneesta projektivalikoimasta. Toimialakohtaisen kausivaihtelun takia Minerals Processing -divisioonan tuotto on yleensä heikompi vuoden ensimmäisellä puoliskolla ja vahvempi jälkimmäisellä puoliskolla.
Base Metals -divisioonan liikevaihto katsauskaudella oli 188,6 miljoonaa euroa (Q1-Q3/2006: 138,8 milj. euroa) ja liikevoitto 34,7 miljoonaa euroa (Q1-Q3/2006: 16,9 milj. euroa). Divisioonan kannattavuus kasvoi merkittävästi liikevaihdon kasvun ansiosta sekä oman teknologian osuuden lisääntymisestä toimituksissa. Lisäksi lisenssitulot ja neljän pitkäaikaisen projektin valmistuminen katsauskauden aikana vaikuttivat suotuisasti liikevoittoon.
Metals Processing -divisioonan liikevaihto kasvoi merkittävästi katsauskaudella ja oli 311,4 miljoonaa euroa (Q1-Q3/2006: 201,4 milj. euroa). Kasvu johtui rautateknologiaprojekteista vuoden alussa ja uusista alumiini- ja rikkihappolaitostilauksista katsauskauden aikana. Liikevoitto kasvoi 26,6 miljoonaa euroon (Q1-Q3/2006: 15,9 milj. euroa), mikä johtui toimitusten määrän kasvusta, varauksien purkamisesta onnistuneiden projektien valmistuttua ja projektien katteiden paranemisesta.
Liiketoiminnan nettorahavirta katsauskaudella oli hyvä, 97,7 miljoonaa euroa (Q1-Q3/2006: 20,4 milj. euroa). Liiketoiminnan nettorahavirta parani merkittävästi katsauskaudella verrattuna vastaavaan ajankohtaan vuonna 2006. Parannus johtui pääosin hyvästä tuloksesta ja käyttöpääoman pienenemisestä. Emoyhtiö jakoi osinkoja 14,7 miljoonaa euroa huhtikuussa 2007.
Outotecin käyttöpääoma 30.9.2007 oli -145,6 miljoonaa euroa (30.9.2006: -97,9 milj. euroa). Käyttöpääoman merkittävä paraneminen johtui lähinnä uusiin projektitilauksiin liittyvistä ennakkomaksuista ja suotuisista maksuehdoista.
Tase säilyi vahvana. Korolliset nettovelat 30.9.2007 olivat -247,8 miljoonaa euroa (30.9.2006: -126,6 milj. euroa). Katsauskauden lopussa saadut ennakkomaksut olivat yhteensä 167,6 miljoonaa euroa (30.9.2006: 156,4 milj. euroa). Outotecin velkaantumisaste katsauskauden lopussa oli -131,6 %
(30.9.2006: -99,7 %) ja omavaraisuusaste 40,1 % (30.9.2006: 40,9 %).
Katsauskaudella yhtiön käyttöomaisuusinvestoinnit olivat 9,9 miljoonaa euroa (Q1-Q3/2006: 5,5 milj. euroa), ja koostuivat lähinnä kuluista liittyen entisen emoyhtiön tietohallintojärjestelmistä irtautumiseen, uusiin immateriaalioikeuksiin ja kunnossapitoinvestointeihin.
Annettujen takauksien ja kaupallisten sitoumusten yhteismäärä, mukaan lukien konserniyhtiöiden ennakkotakaukset, oli 347,1 miljoonaa euroa katsauskauden lopussa. Määrä kasvoi edellisvuodesta liiketoiminnan kasvun takia (30.9.2006: 192,9 milj. euroa).
Outotecin tutkimus- ja kehityskustannukset olivat katsauskauden aikana yhteensä 14,3 miljoonaa euroa (Q1-Q3/2006: 12,8 milj. euroa) eli 2,1 % liikevaihdosta (Q1-Q3/2006: 2,6 %). Outotec jätti katsauskaudella 28 uutta patenttihakemusta ja sille myönnettiin 211 uutta kansallista patenttia.
Outotecin Porin tutkimuskeskuksessa ryhdyttiin vuonna 1987 kehittämään bioliuotusteknologiaa tavoitteena prosessi, joka mahdollistaisi metallien talteenoton matalapitoisesta Talvivaaran nikkelimalmista. Talvivaaran nikkeliprojektin edistyminen Sotkamossa on merkittävä askel bioliuotuksen kaupallistamisessa. Uusi bioliuotusteknologia, jonka avulla voidaan hyödyntää matalapitoisia nikkeliesiintymiä kannattavasti, on nyt kaupallisessa käytössä.
Outotecin uusin läpimurto alumiiniteknologian alueella on heinäkuussa 2007 Dubai Aluminium Companyn kanssa tehty sopimus uuden raaka-anodilaitoksen ja käytettyjen anodien rouhintalaitoksen toimituksesta alumiinisulattoon, joka sijaitsee Abu Dhabissa. Uusi laitos hyödyntää innovatiivista RTO (Regenerative Thermal Oxidization) -teknologiaa, jonka avulla pikikaasut puhdistetaan tehokkaasti.
Outotec kaupallisti kaksi uutta tuotetta vuoden 2007 ensimmäisellä puoliskolla. Yhtiö sopi Kiinan johtavan sinkin tuottajan Hunan Zhuye Torch Metals Co. Ltd:n kanssa uutta, ympäristöä säästävää liuotustekniikkaa hyödyntävän sinkintuotantolaitoksen laajennuksen suunnittelusta ja toimituksesta. Lisäksi Outotec sopi kolmen TankCell®-300-vaahdotuskennon toimituksesta OceanaGoldin Macraesin rikastamolle Uuteen-Seelantiin. TankCell®-300, jonka kapasiteetti on yli 300 m3, on maailman suurin mekaaninen vaahdotuskenno.
Outotecillä oli katsauskauden lopussa yhteensä 2 121 työntekijää (30.9.2006: 1 815). Työntekijöitä oli katsauskaudella keskimäärin 1 980 (Q1-Q3/2006: 1 830). Henkilöstön määrä kasvoi edellisvuoden vastaavasta jaksosta 306 henkilöllä liiketoiminnan kasvua seuranneen aktiivisen rekrytoinnin vuoksi. Määräaikaisten työntekijöiden lukumäärä oli noin 15 % yhtiön henkilökunnasta.
*Saksan raportointitapa sisälsi myös aliurakoitsijat.
Oman henkilöstön lisäksi oli Outotecillä katsauskauden lopussa suunnittelu-, johto-, ja rakennustehtävissä aliurakoitsijoita, joiden työaika vastaa noin 500 täysipäiväistä työntekijää. Aliurakoitsijaresurssien määrä vaihtelee projektikannan ja -aikataulujen sekä paikallisten säädösten ja määräysten mukaan.
Outotecin osakkeet liitettiin arvo-osuusjärjestelmään 22.9.2006. Yhtiön osakepääoma on 16,8 miljoonaa euroa, joka jakautuu 42,0 miljoonaan osakkeeseen. Osakkeiden kirjanpidollinen vasta-arvo on 0,40 euroa kappaleelta. Kukin osake oikeuttaa osakkeenomistajan yhteen ääneen yhtiön yhtiökokouksessa. Yhtiöllä ei ollut hallussaan omia osakkeita katsauskauden lopussa. Katsauskauden lopussa 15 hallintarekisteriin rekisteröityjen osakkeiden osuus oli 87,66 % kaikista Outotecin osakkeista.
Outotecin osakkeet on noteerattu Helsingin Pörssissä (OTE1V). Katsauskaudella yhtiön osakkeen suurin noteeraus oli 49,55 euroa ja pienin 19,25 euroa. Outotecin osakkeilla käytiin katsauskauden aikana kauppaa yli 103,7 miljoonalla osakkeella, mikä vastaa yli 3 430:tä miljoonaa euroa. Entinen emoyhtiö Outokumpu Oyj myi 27.4.2007 jäljellä olevan omistusosuutensa, 12 %, Outotec Oyj:stä. Outotecin pörssiarvo 30.9.2007 oli 2 079 miljoonaa euroa.
Tämä valtuutus on voimassa seuraavan varsinaisen yhtiökokouksen loppuun asti. Valtuutuksia ei ole käytetty 25.10.2007 mennessä.
Lokakuussa Outotec teki Votorantim Metaisin kanssa sopimuksen kokonaisen sinkkipasuton, kaasujen puhdistuslaitteiston ja rikkihappotehtaan rakentamisesta Perun Cajamarquillaan. Sopimuksen kokonaisarvo on yli 80 miljoonaa euroa.
Niin ikään lokakuussa yritys ilmoitti solmineensa kreikkalaisen Hellas Goldin kanssa sopimuksen suuresta teknologiatoimituksesta Hellas Goldin kupari-kultarikastamolle Skouriesiin Pohjois-Kreikkaan. Outotecin toimitus sisältää omaan tuotekehitykseen perustuvat jauhin-, vaahdotus-, sakeutus- ja automaatioteknologiat sekä suunnittelu- ja käyttöönottopalvelut. Sopimuksen kokonaisarvo on yli 30 miljoonaa euroa.
Projekteihin tarjous- ja toteutusvaiheessa liittyviä riskejä arvioidaan projektien tyypin ja koon mukaan kuukausittain ja neljännesvuosittain. Kansainvälisten markkinoiden näkymät jatkuvat hyvinä, joten yhtiöllä saattaa olla haasteita rekrytoida ja säilyttää osaavaa henkilöstöä joillakin alueilla.
Kolmannen vuosineljänneksen riskiarvioinnin yhteydessä todettiin, että yhdessä suuressa meneillään olevassa projektissa rakennuskustannuksiin liittyvä riski toteutui ja sen vuoksi osa varauksista käytettiin. Materiaali- ja työvoimakustannusten nousu on yhä mahdollinen riski myöhemmin projektin toteutusvaiheessa.
Yleisesti suuri kysyntä on johtanut tiettyjen komponenttien ja laitteiden puutteeseen, ja saatavuus on jatkunut niukkana joillakin alueilla, mikä on vaikuttanut toimitusaikoihin ja tuloutuksiin.
Uusiin kaupallistettuihin tuotteisiin liittyvien riskien laatu ja määrä arvioitiin ja tarvittavat varaukset tehtiin.
Yli puolet Outotecin kokonaisrahavirrasta syntyy euromääräisenä, ja loput eri valuuttoina, pääasiassa Yhdysvaltain dollareina, Brasilian realeina ja Australian dollareina. Uusien projektien myötä eri valuuttojen painoarvo voi vaihdella merkittävästi, mutta lähes kaikki rahavirrat lyhyellä ja pitkällä aikajaksolla suojataan termiineillä. Ennustetut ja todennäköiset rahavirrat suojataan harkinnan mukaan erillisten päätösten ja riskianalyysien perusteella.
Espoossa 25.10.2007
Markkinahintoihin liittyvät
*)Joista varastosta maksetut ennakot olivat 17,8 milj. euroa 30.9.2007 (30.9.2006 12,9 milj. euroa ja 31.12.2006 30,0 milj. euroa).
**)Joista saadut ennakot olivat 167,6 milj. euroa 30.9.2007 (30.9.2006 156,4 milj. euroa ja 31.12.2006 194,8 milj. euroa).
arvonmuutokset
jaksotettu suojaustulos
Käyttöpääoman muutos,
vähennys (+), lisäys (-)
Lyhytaikaisten lainojen nostot (+)
ja takaisinmaksut (-)
Käyttöomaisuusinves-
toinnit, milj. EUR
toinnit, % liikevaihdosta
Tilauskertymä,
Kauden voitto, %
kehitystoiminnan menot,
pääoma, EUR *)
Osakekohtainen osinko,
*)Yhtiön osakkeet on 10.8.2006 jaettu 8,4 milj. osakkeesta 42,0 milj. osakkeeseen, jonka jälkeen osakkeen kirjanpidollinen vasta-arvo on 0,40 euroa. Osakekohtaisen tuloksen ja osakekohtaisen oman pääoman laskemisessa on käytetty 42,0 milj. osaketta.
Tämä osavuosikatsaus on laadittu IAS 34 standardin (Osavuosikatsaukset) mukaisesti. Osavuosikatsauksessa on noudatettu samoja laadintaperiaatteita ja laskentamenetelmiä kuin viimeisimmässä tilinpäätöksessä. Tämä osavuosikatsaus on tilintarkastamaton.
IAS 39:n mukaisen suojauslaskennan omaksuminen: tunnistaminen ja arviointi.
Outotec on 1.7.2007 alkaen soveltanut yhteen projektiin rahavirran suojauslaskentaa suojautuakseen euron ja Yhdysvaltain dollarin välisiltä kurssivaihteluilta, jotka ovat syntyneet Yhdysvaltain dollarimääräisistä rahavirroista. Suojauslaskennan tulokset kirjataan tuloslaskelmaan samoille jaksoille kuin projektitulot. Suojatut rahavirrat ovat asiakkaiden ennakkomaksuja, jotka kirjataan tuloslaskelmaan tuloiksi valmistusasteen mukaisesti. Suojauslaskennan tulosta vastaava osuus on kirjattu tuloslaskelmaan liikevaihdon oikaisuksi ja loppuosa on kirjattu omaan pääomaan arvonmuutosrahastoon sisältyvään suojausrahastoon. Suojausrahastoon kirjatut erät sisältävät myös niiden ennakkomaksujen realisoituneita suojaustuloksia vastaavan osuuden, jotka on jo suoritettu mutta joita ei vielä ole kirjattu tuloslaskelmaan.
Lisäksi Outotec arvioi seuraavan standardin käyttöönoton vaikutukset vuoden 2008 aikana:
Konsernin efektiivinen veroaste vuoden 2007 kolmannella kvartaalilla on 5,5 prosenttiyksikköä alhaisempi kuin vuoden toisella kvartaalilla.
Lasku johtuu pääosin Saksassa säädetystä verouudistuksesta, mikä vähentää konsernin laskennallista nettoverovelkaa 1.1.2007 alkaen.
Annetut takaukset kaupallisten
sitoumusten vakuudeksi
Yllä oleviin takauksiin ei sisälly konserniyhtiöiden antamat ennakonmaksutakaukset. Konserniyhtiöiden antamat takaukset rahoituksen vakuudeksi olivat 30.9.2007 4,1 milj. euroa (30.9.2006 1,6 milj. euroa, 31.12.2006 0,4 milj. euroa) ja kaupallisten sitoumusten vakuudeksi annetut takaukset, ennakonmaksutakaukset mukaan lukien, olivat 347,1 milj. euroja (30.9.2006 192,9 milj. euroa, 31.12.2006 259,4 milj. euroa).
Liiketoimet ja avoimet saldot
osakkuusyhtiöiden kanssa
Päivä: torstai, 25.10.2007
Aika: 14.15-15.00
Voit myös osallistua puhelimitse tiedotustilaisuuteen soittamalla 5 - 10 minuuttia ennen tilaisuuden alkua numeroon +44 20 7162 0125. Tunnussana on Outotec. Nauhoitus tilaisuudesta on kuunneltavissa 28.10.2007 saakka numerossa +44 20 7031 4064 koodilla 770487.
Tilinpäätöstiedote tammi-joulukuu 2007 perjantaina 1.2.2008
Outotecin varsinainen yhtiökokous pidetään Espoossa keskiviikkona 19.3.2008. Outotecin vuoden 2007 vuosikertomus julkistetaan viikolla 10.
Outotec tammi-syyskuu 2007 osavuosikatsaus Lataa